``உதயநிதி ஸ்டாலின், விரைவில் தி.மு.க மாநில இளைஞரணிச் செயலாளர் பொறுப்பு ஏற்க இருக்கிறார். அதற்கு முன்னோட்டமாகவே ஐந்தாம் தலைமுறையே என உதயநிதிக்கு இளைஞரணியைச் சேர்ந்த நாங்கள் போஸ்டர் ஒட்டினோம். மூத்த நிர்வாகிகள்கூட முன் எப்போதும் இல்லாத அளவுக்கு உதயநிதிக்கு அதிக மரியாதை கொடுக்கிறார்கள்’’ என தஞ்சாவூர் இளைஞரணியைச் சேர்ந்தவர்கள் உற்சாகமாக வலம் வருவதோடு, இதற்கான அறிவிப்பை தலைமை சீக்கிரமாகவே அறிவிக்க வேண்டும் என்றும் கூறிவருகிறார்கள்.